Gempa bumi Ecuador 2016

Pada tanggal 17 April 2016, gempa bumi sekuat 7.8 skala Richter menggoncang Ecuador pada pukul 18:58 ECT. Pusat gempa berada di 27 kilometer selatan bandar Muisne di Provinsi Esmeraldas dan 170 kilometer barat laut Quito, ibukota negara. Gempa ini turut dirasakan di negara jiran seperti Colombia dan Peru. Amaran akan terjadinya tsunami sempat dikeluarkan Pusat Amaran Tsunami Pasifik untuk negara Colombia, Costa Rica, Ecuador, Panama, dan Peru.  Namun tsunami besar tidak berlaku.

Laporan menyebut sekurang-kurangnya 272 orang mati akibat gempa. Bangunan di daerah terdampak gempa dilaporkan rosak teruk. Sepanjang sejarah Ecuador, gempa bumi ini merupakan yang terbesar selepas gempa bumi Tumaco 1979 dan yang paling mematikan selepas gempa sekuat 7.1 SR pada tahun 1987.

Kerosakan 
 

Kerosakan tercatat berlaku di wilayah sekitar gempa. Di Guayaquil, sebuah jalan layang runtuh menimpa seorang pemandu kereta sehingga meninggal dunia. Gempa juga menghentikan aktiviti di Lapangan Terbang Antarabangsa José Joaquín de Olmedo di bandar yang sama. Sementara di Manta, bandar udara setempat ditutup seiring kerosakan di beberapa bahagian. Di Quito, dilaporkan enam rumah runtuh. Aliran elektrik juga mati keseluruhan di wilayah tersebut.

Kesan 
Status keadaan darurat dikuatkuasakan di Ecuador. Pihak setempat mengarahkan 10,000 pasukan tentera/ketenteraan dan 3,500 polis untuk membantu evakuasi selepas gempa. Gempa juga membuat Presiden Ecuador Rafael Correa memotong lawatan kerjanya dari Itali.

Rujukan

Pautan luar 

Gempa bumi di Ecuador
Gempa bumi 2016